钦定古今图书集成/明伦汇编/官常典/第636卷 > 赵崇宪
## 钦定古今图书集成/明伦汇编/官常典/第636卷 > 赵崇宪

按《宋史赵汝愚传》：“汝愚子崇宪，字履常，知江州。郡民
岁苦和籴，崇宪疏于朝，蠲之，且转籴旁郡谷，别廪储
之，以备岁俭。瑞昌民负茶引钱，新旧累积为一十七
万有奇，皆困不能偿，死则以责其子孙，犹弗贷。会新
券行，视旧价几倍蓰，崇宪叹曰：‘负茶之民愈困矣。亟
请以新券一偿旧券二’。诏从之。盖受赐者千馀家，刻”
石以纪其事。修阪塘以广溉灌，凡数千所。提举江西
常平兼权隆兴府及帅、漕司事。迁转运判官，仍兼帅
事。